**Izziņa par atzinumos sniegtajiem iebildumiem**

#### ****Par Ministru kabineta rīkojuma projektu „Par valstij dividendēs izmaksājamo valsts akciju sabiedrības****

#### ****“Ceļu satiksmes drošības direkcija” peļņas daļu par 2019.gadu”****

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  | **Finanšu ministrijas 11.09.2020. atzinums Nr. 12/A-9/4841**1. Rīkojuma projekta īstenošanas gadījumā 2020.gadā veidojas negatīva ietekme uz valsts budžeta ieņēmumiem 552 872 euro apmērā. | Skatīt Anotācijā ietverto pamatojumu tam, ka ir nepieciešams noteikt atšķirīgu dividendēs izmaksājamo peļņas daļu no 2019.gadā gūtās peļņas. |  |  |

Informācija par starpministriju (starpinstitūciju) sanāksmi vai elektronisko saskaņošanu

Saskaņošanas dalībnieki Satiksmes ministrija, Tieslietu ministrija, Finanšu ministrija, Pārresoru koordinācijas centrs

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrija, Finanšu ministrija, Pārresoru koordinācijas centrs

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. |  | **Finanšu ministrijas 28.07.2020. atzinums Nr. 12/A-9/4076**1. Rīkojuma projekta īstenošanas gadījumā 2020.gadā veidojas negatīva ietekme uz valsts budžeta ieņēmumiem 2 986 517 *euro* apmērā.
2. Lūdzam anotācijas III.sadaļā norādīt finansiālo ietekmi -2 986 517 *euro* apmērā. Arī tajos gadījumos, ja kapitālsabiedrība bija prognozējusi mazāku peļņu, taču faktiski tā ir lielāka, tad dividenžu nemaksāšana rada negatīvu ietekmi uz valsts budžeta ieņēmumiem, jo valsts negūst ieņēmumus no tai pienākošās peļņas daļas.
 | **Iebildums ņemts vērā.** | Skat. precizēto rīkojuma projekta anotāciju. |
| 2. |  | 3. Lūdzam papildināt anotācijā sniegto skaidrojumu, norādot pamatojumu anotācijā ietvertajai informācijai, ka, izvērtējot projektu no Komercdarbības atbalsta kontroles likuma 5.panta viedokļa, ir secināts, ka valsts akciju sabiedrībai “Ceļu satiksmes drošības direkcija” (turpmāk – CSDD) nosakāmā atšķirīgā dividendēs izmaksājamā peļņas daļa nav uzskatāma par valsts atbalstu kapitālsabiedrībai komercdarbības veikšanai, t.i., lūdzam norādīt, vai iepriekš minētā peļņas daļa tiks novirzīta darbībām, kas saistītas ar saimnieciskās darbības veikšanu vai arī ar valsts deleģēto funkciju īstenošanu. Gadījumā, ja iepriekš minētā peļņas daļa tiks novirzīta darbībām, kas saistīta ar saimnieciskās darbības veikšanu, ir nepieciešams paredzēt, saskaņā ar kādu komercdarbības atbalsta kontroles regulējumu plānoto pasākumu varēs ieviest, lai tiktu nodrošināta plānotā komercdarbības atbalsta pasākuma saderība ar ES iekšējo tirgu. | **Iebildums ņemts vērā.** | Skat. precizēto rīkojuma projekta anotāciju. |
| 3. |  | **Tieslietu ministrijas 14.07.2020. atzinums Nr. 1-9.1/1591** Ministru kabineta 2015. gada 22. decembra noteikumu Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 9. un 10. punkts noteic, ka dividendēs izmaksājamā peļņas daļa tiek noteikta procentos no kapitālsabiedrības tīrās peļņas. Ņemot vērā, ka rīkojuma projekta 1. punkts paredz noteikt atšķirīgu dividendēs izmaksājamo valsts akciju sabiedrības “Ceļu satiksmes drošības direkcijas” peļņas daļu, taču neparedz tās procentuālo apmēru no valsts akciju sabiedrības “Ceļu satiksmes drošības direkcijas” tīrās peļņas, aicinām precizēt minētā rīkojuma projekta 1. punktu. | **Iebildums ņemts vērā.** | Skat. precizēto rīkojuma projektu. |
| 4.  |  | **Pārresoru koordinācijas centra 20.07.2020. atzinums Nr.1.2-5.1/90**Atbilstoši pieejamai informācijai CSDD finanšu rādītāji neliecina, ka dividenžu izmaksa var radīt draudus kapitālsabiedrības finanšu stabilitātei. 2020.gada pirmais ceturksnis ir noslēgts ar peļņu, likviditāte ir pietiekamā līmenī un saistību pieaugums nav būtisks. Vienlaikus norādām, ka nav pamatoti atsaukties uz zaudējumiem un to segšanu, jo 2020.gads vēl nav noslēdzies, gada pārskats nav sagatavots, un anotācijas gatavošanas brīdī ir fiksēts ieņēmumu samazinājums, nevis zaudējumi. Vēršam uzmanību, ka normatīvajos aktos nav paredzēts samazināt dividendēs izmaksājamo peļņas daļu negūtās peļņas kompensēšanai vai nākotnes zaudējumu segšanai, kā arī norādām, ka neviens no spēkā esošajiem normatīvo aktu nosacījumiem attiecībā uz atšķirīgas dividendēs izmaksājamās peļņas daļas noteikšanu, neparedz potenciālo nākotnes problēmu risināšanu. Attiecībā uz CSDD rīcībā atstājamo peļņas daļu (20% no 2019.gada peļņas), kas paredzēta CSDD attīstībai un plānoto investīciju projektu realizācijai, norādām, ka CSDD vidēja termiņa darbības stratēģijā tika plānots, ka tā būs 311 393 *euro*, kamēr atbilstoši faktiskajai 2019.gada pārskata peļņai tie ir 746 629 *euro*, kas būtiski pārsniedz plānoto. Vienlaikus norādām, ka 2019.gadā CSDD investīciju plāns netika izpildīts un tā neizpilde bija 835 323 *euro* vai 13%, līdz ar to arī šie līdzekļi joprojām ir CSDD rīcībā. Ņemot vērā iepriekš minēto, norādām, ka peļņas atstāšanai CSDD rīcībā nav ne atbilstoša normatīvajos aktos paredzēta, ne finansiāla pamata, un PKC neatbalsta SM priekšlikumu noteikt, ka CSDD nemaksā dividendes 2 986 517 *euro* apmērā no 2019.gada pārskata peļņas. | **Iebildums ņemts vērā.** | Skat. precizēto rīkojuma projektu. |
| **Atkārtota saskaņošana** |
| 5. |  | **Finanšu ministrijas 11.09.2020. atzinums Nr. 12/A-9/4841**2. Uzturam Finanšu ministrijas iepriekš izteikto iebildumu, kas ietverts izziņas 2.punktā un atkārtoti lūdzam anotācijā sniegt pamatojumu, balstoties uz kādiem argumentiem Satiksmes ministrija ir secinājusi, ka valsts akciju sabiedrībai “Ceļu satiksmes drošības direkcija” (turpmāk – CSDD) nosakāmā atšķirīgā dividendēs izmaksājamā peļņas daļa nav uzskatāma par valsts atbalstu kapitālsabiedrībai komercdarbības veikšanai. Vēršam uzmanību, ka Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 6.1.apakšpunkts paredz šāda izvērtējuma ietveršanu anotācijā un, gadījumā, ja dividenžu samazinājums ir kvalificējams kā komercdarbības atbalsts arī atbilstības izvērtējumu par to, kā tiks nodrošināta sniegtā atbalsta saderība ar ES iekšējo tirgu (attiecīgi 6.2.apakšpunkts). Atkārtoti lūdzam norādīt, vai iepriekš minētā peļņas daļa tiks novirzīta darbībām, kas saistītas ar saimnieciskās darbības veikšanu vai arī ar valsts deleģēto funkciju īstenošanu. Vienlaikus lūdzam arī rīkojuma projektā ietvert norādi par mērķi, kuram paredzēts līdzekļus novirzīt. Papildus vēršam uzmanību, ka gadījumā, ja iepriekš minētā peļņas daļa tiks novirzīta darbībām, kas saistīta ar saimnieciskās darbības veikšanu, ir nepieciešams paredzēt, saskaņā ar kādu komercdarbības atbalsta kontroles regulējumu plānoto pasākumu varēs ieviest, lai tiktu nodrošināta plānotā komercdarbības atbalsta pasākuma saderība ar ES iekšējo tirgu. | **Iebildums ņemts vērā.**Precizēta Anotācija. Ņemot vērā, ka saskaņā ar rīkojuma projektā minēto CSDD rīcībā atstātā peļņas daļa izlietojama deleģēto valsts pārvaldes uzdevumu izpildei, lēmumam par atšķirīgu kapitālsabiedrības dividendēs izmaksājamo peļņas daļu par 2019.pārskata gadu nav attiecināms komercdarbības atbalsta regulējums. Pamatojoties uz Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 17.punktā noteikto, finansējums, kas paredzēts, lai segtu ar valsts funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts. | Skat. precizēto rīkojuma projektu un anotāciju. |
| 6. |  | **Pārresoru koordinācijas centra 17.09.2020. atzinums Nr.1.2-5.1/165**1. Atbilstoši anotācijai lūdzam precizēt rīkojuma projekta 1.punktā atsauci uz atbilstošo Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Kārtība) apakšpunktu, respektīvi, vai pamatojums ir Kārtības 11.2.3. apakšpunkts vai 11.2.5. apakšpunkts, jo rīkojuma projektā minēti abi apakšpunkti. | **Iebildums ņemts vērā.** | Skat. precizēto rīkojuma projektu. |
|  |  | **Pārresoru koordinācijas centra 17.09.2020. atzinums Nr.1.2-5.1/165**2. Norādām, ka valsts akciju sabiedrības “Ceļu satiksmes drošības direkcija” (turpmāk – CSDD) gada pārskatā par 2019.gadu ieņēmumos nav atzīti ieņēmumi rīkojuma projektā minētajā apjomā (691 090 EUR), bet ietekme uz peļņas vai zaudējumu aprēķinu ir radusies nolietojuma samazināšanās rezultātā, tādēļ uzskatām, ka tas nav saistāms ar Kārtības 11.2.5. apakšpunktā minēto pamatojumu. Kā arī norādām jau uz PKC iepriekš izteikto iebildumu, ka attiecībā uz CSDD rīcībā atstājamo peļņas daļu (20% no 2019.gada peļņas), kas paredzēta CSDD attīstībai un plānoto investīciju projektu realizācijai, CSDD vidēja termiņa darbības stratēģijas grozījumos tika plānots, ka tā būs 311 393 euro, kamēr atbilstoši faktiskajai 2019.gada pārskata peļņai, arī izmaksājot dividendēs 80% no peļņas, tie būs 746 629 euro, kas būtiski pārsniedz plānoto. Precizētajā anotācijā nav norādītas konkrētas investīcijas, kas tiks realizētas par uzņēmuma rīcībā atstāto peļņu. | **Panākta vienošanās ar PKC.** PKC iebildumu neuztur 06.10.2020 PKC atzinums.Peļņas gūšana pārskatot transportlīdzekļu stacionāro ātruma mērīšanas iekārtu lietderīgās lietošanas laiku (nolietojuma periodu) CSDD gada pārskatā par 2019.gadu netiek klasificēta kā papildus ieņēmumi, bet gan kā izdevumu samazinājums, vienlaikus Ministru kabineta 2015.gada 22.decembra noteikumu Nr.806 11.2.5. apakšpunkts nenosaka, ka dividendēs izmaksājamā peļņas daļa ir samazināma tikai gadījumos kad tiek gūti papildus ieņēmumi. Kārtības 11.2.5. apakšpunkts nosaka, ka kritērijs ir peļņas gūšana pārvērtējot ilgtermiņa ieguldījumus, kas var rasties gan kā ieņēmumu palielinājums, gan kā izdevumu samazinājums – t.i. ekonomiskā būtība neatšķiras vai ietekme veidojas kā ieņēmumu pieaugums vai kā izdevumu samazinājums.Vēršam uzmanību, ka šī pārvērtēšana tika veikta nevis pēc CSDD iniciatīvas, bet gan saskaņā ar no CSDD neatkarīgu lēmumu (saskaņā ar Ministru kabineta 2019.gada 16.jūlija lēmumu (prot. Nr.33, 77.§)), tā ir atspoguļota arī CSDD 2019. gada pārskatā (finanšu pārskata 13. pielikumā “Pamatlīdzekļi”), un ekonomiskais efekts uz peļņu ir analogs tam kāds tas būtu, ja pamatlīdzekļu vērtība būtu novērtēta lielāka par novērtējumu iepriekšējā gada bilancē un pamatlīdzekļu nolietojums paliktu nemainīgs, tādējādi uzskatām, ka attiecībā uz CSDD 2019. gada peļņu ir attiecināms Kārtības 11.2.5. apakšpunktā noteiktais kritērijs “daļa peļņas gūta pārvērtējot kapitālsabiedrības ilgtermiņa ieguldījumus”.Kopējais CSDD plānoto investīciju apjoms 2020. gadā (saskaņā ar operatīvo finanšu plānu jeb budžetu) ir 4 milj. EUR. Finanšu avoti šo investīciju veikšanai ir gan CSDD rīcībā atstātā 2019. gada peļņas daļa kā arī uzņēmuma uzkrātie naudas līdzekļi.2020. gada 1. pusgada laikā, it sevišķi 2. ceturksnī (no kapitālsabiedrības darbības neatkarīgu apstākļu dēļ) COVID-19 pandēmijas iespaidā būtiski kritās pieprasījuma apjoms visās CSDD pamatpakalpojumu grupās – transportlīdzekļu tehniskajās apskatēs, transportlīdzekļu reģistrācijā un vadītāju kvalifikācijā, Rīgas Motormuzeja un Biķernieku kompleksās sporta bāzes darbība tika apturēta no marta vidus līdz maija vidum. Kopējais CSDD 2020. gada 2. ceturkšņa apgrozījums bija par 14,34% zemāks nekā šajā periodā pērn. Ieņēmumu krituma un papildus izmaksu rezultātā (kas radās COVID-19 inficēšanās risku mazināšanas pasākumu veikšanai) pasliktinājās CSDD finanšu stabilitāte un likviditāte. Lai uzlabotu likviditāti kā arī ņemot vērā turpmāko nenoteiktību par turpmākajiem ierobežojumiem COVID-19 izplatības mazināšanai un to ietekmi uz CSDD ieņēmumiem, kā arī ārkārtas situācijas ietekmi uz Latvijas ekonomiku un ekonomisko aktivitāti transporta jomā, CSDD pieņēma lēmumu iesaldēt virkni investīciju projektu realizāciju 2020. gadā, samazinot 2020. Gada investīciju apjomu līdz 2,5 milj. EUR, tai pat laikā 2020. gada investīciju apjoms vēl joprojām būtiski pārsniedz Ministru kabineta rīkojuma projektā „Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2019.gadu” noteikto kapitālsabiedrības rīcībā atstāto finanšu līdzekļu apmēru, kas ir tikai 1’299’501 EUR. Lielākie 2020. gada investīciju projekti ir divu jaunu reģionālo klientu apkalpošanas centru (Jelgavā un Tukumā) būvdarbi un pārbūve CSDD lielākajā klientu apkalpošanas centrā Rīgā, kuros tiek nodrošināta valsts deleģēto uzdevumu pakalpojumu sniegšana klientiem.  |  |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

Satiksmes ministrijas Juridiskā departamenta direktores vietniece, Valsts kapitāla daļu pārvaldes un publisko līgumu nodaļas vadītāja,

Inguna Strautmane

67028231,

inguna.strautmane@sam.gov.lv